Akýkoľvek spôsob, ktorý vám umožní lacno získať zásielky z obchodu a dopraviť ich k vám čo najbližšie je vítaný, najmä pred Vianocami. Objavili sme novinku, ktorá funguje na jednoduchom princípe už nejaký čas používanom v susedných Čechách. Svoju zásielku si jednoducho dáte doručiť na jedno z mnohých doručovateľských miest na Slovensku, do klasického novinového stánku, akých je naozaj veľa na každom rohu. Áno, služba je v tomto naozaj výborná, zostáva len vášmu obchodu, aby si implementoval nový doručovateľský spôsob medzi svoje už používané, čo nebýva celkom jednoduchý zásah.
Služba potrebuje vaše názory a skutočné referencie
Stránky tejto služby sa pýšia názormi a hodnotením prvých zákazníkov. Pri hľadaní doručovateľských služieb ju nepochybne nájdete. Na texte a tvárach vám však nebude niečo sedieť. Texty sú písané príliš okato marketérom, človekom, ktorý chce silou mocou upozorniť len na samé výhody. Text v takejto podobe nikdy nenapíše skutočný klient. A naozaj. Ak sa pozriete na tváre použitých ľudí, ľudia ani neexistujú. Referencie sú tak trochu nafingované. Keďže ide o celkom novú službu, zrejme len tento priestor pripravili na skutočné referencie. Nuž teda, nájde sa spokojný klient, ktorý napraví tieto nedostatky a napíše spolu so svojou fotografiou skúsenosti a vychváli túto službu? Nebudeme riešiť vytváranie falošnej identity. Ide o celkom nový projekt, ktorý si zaslúži pozornosť a určite aj názory od klientov. Avšak použitie práve takýchto fotiek skôr zarazilo.
Tváre na fotografiách sú používané v hojnom počte na vytváranie ilúzie skutočných zamestnancov, či členov tímu. Napríklad na tejto stránke celkom dole ich využívajú rovnako tak:
- https://www.accountspro.co/sage/
- http://mediahousedirect.com/uiux-design
- http://aklas.envato.tabvn.com/node/10
- http://www.modern-health-test.com/diabetes/ – dokonca uvedený ako klient Paul Court